
Előterjesztés
a Közgyűlés részére
Tisztelt Közgyűlés!
1 . A Fővárosi Vízművek Zrt. Vezetői Összefoglalója
A Fővárosi Közgyűlés 2012. szeptember 13-án hozott 1556/2012. (09.13.) Főv. Kgy. határozatában elvi hozzájárulását adta a Fővárosi Vízművek Zrt. (FVM Zrt.) és a BKSZT Budapesti Szennyvíztisztítási Kft. (BKSZT Kft.) fúziójához, majd 2013. február 22-én hozott 138/2013. (02.22.), 139/2013. (02.22.) sz. határozataiban döntött arról, hogy a Fővárosi Vízművek Zrt. és a BKSZT Kft. fúziója elsődlegesen a BKSZT Kft. által folytatott – a Budapesti Központi Szennyvíztisztító Telep üzemeltetésére vonatkozó – tevékenységnek a Fővárosi Vízművek Zrt. részére 2013. június 1-jéig történő átadásával, végezetül a BKSZT Kft.-nek a Fővárosi Vízművek Zrt.-be való – gazdasági társaságokról szóló törvény szerinti – beolvadásával 2014. január 1-jéig valósuljon meg és arról, hogy a Budapesti  Központi Szennyvíztisztító Telep üzemeltetését 2013. június 1-jétől kizárólagos jogosultsággal a Fővárosi Vízművek Zrt. lássa el. 
142/2013. (02.22.) számú határozatában felkérte a főpolgármestert, hogy – a Fővárosi Vízművek Zrt. és a BKSZT Kft. menedzsmentjén keresztül, illetve annak bevonásával – tegye meg azokat az intézkedéseket, melyek a BKSZT Kft.-nek a Fővárosi Vízművek Zrt.-be 2013. december 31. napjával történő – gazdasági társaságokról szóló törvény szerinti – beolvadásához szükségesek.
2013. április 24-ei ülésén a Fővárosi Közgyűlés megalkotta a BKSZTT üzemeltetésének átvételéhez szükséges vagyonrendeletmódosítást, valamint 572-573/2013. (04.24.) sz. Főv. Kgy. határozataival jóváhagyta a Bérleti és Üzemeltetési Szerződés és a Szennyvíztisztítási Szolgáltatási Szerződés a Fővárosi Vízművek Zrt-vel történő megkötését 2013. június 1-jei hatállyal.
574/2013. (04.24.) és 580/2013. (04.24.) sz. Főv. Kgy. határozataiban jóváhagyólag döntött továbbá a BVK Holding Zrt. – BKSZT Kft-ben meglévő 49,8%-os  - üzletrészének a Fővárosi Vízművek Zrt. részére történő eladásáról, valamint felkérte a főpolgármestert, hogy a Fővárosi Közgyűlés elé terjessze be a Fővárosi Önkormányzat tulajdonában lévő, BKSZT Kft. 50,2%-os mértékű üzletrészének értékesítéséhez szükséges dokumentumokat, lehetővé téve, hogy a Fővárosi Vízművek Zrt. a BKSZT Kft. egyedüli tulajdonosává váljon.
Tekintettel arra, hogy a Vagyonrendelet 12. § (1) bekezdése d) pontja alapján a Fővárosi Közgyűlés tulajdonosi joggyakorlásra irányuló döntését megelőzően az adott vagyonelem értékét nettó értéken, társasági részesedés esetén 12 hónapnál nem régebbi üzleti értékelés alapján kell meghatározni, a Fővárosi Vízművek Zrt. elkészíttette a BKSZT-Kft-ben meglévő 50,2%-os üzletrész értékelését (1. sz. melléklet), valamint kidolgozta Budapest Főváros Önkormányzata – a BKSZT Kft-ben meglévő 50,2%-os – üzletrésze adásvételére vonatkozó szerződést, melyről a BVK Holding Zrt. Igazgatósága – még mint tulajdonos, minthogy a 49,8%-os üzletrész adásvételére vonatkozó szerződés még nem lépett hatályba - és a Fővárosi Vízművek Zrt. Igazgatósága 2013. júniusában faxos szavazás útján hoz döntést.
Az 50,2%-os üzletrész adásvétele kapcsán a Fővárosi Vízművek Zrt. és a BVK Holding Zrt., valamint a BKSZT Kft. támogató testületi döntéseit mellékletek formájában csatoljuk, amint rendelkezésre állnak, előterjesztői kiegészítés keretében.
A fent részletezett adásvétel részvény-üzletrész cserével történik, mely alapja a Fővárosi Vízművek Zrt. és a korábbi tulajdonosok (Befektetők) között lezajlott 2012. június 29-ei részvényadásvétel során kalkulált érték, valamint a BKSZT Kft. 50,2%-os üzletrészére vonatkozó üzletrész-értékelés.
1 Részletes előterjesztés
1.1 [bookmark: _Toc346114711]Előzmények
A Fővárosi Közgyűlés 2012. szeptember 13-án hozott 1556/2012. (09.13.) Főv. Kgy. határozata elvi tulajdonosi támogatást biztosított a BKSZT Kft. és az FVM Zrt. fúziójához és felhatalmazta a Főpolgármestert, hogy intézkedjen az ennek érdekében szükséges döntések előkészítése iránt.
Fővárosi Közgyűlés 2013. február 22-én hozott 138/2013. (02.22.), 139/2013. (02.22.) sz.  határozataiban döntött arról, hogy a Fővárosi Vízművek Zrt. és a BKSZT Kft. fúziója elsődlegesen a BKSZT Kft. által folytatott – a Budapesti Központi Szennyvíztisztító Telep üzemeltetésére vonatkozó – tevékenységnek a Fővárosi Vízművek Zrt. részére 2013. június 1-jéig történő átadásával, végezetül a BKSZT Kft.-nek a Fővárosi Vízművek Zrt.-be való – gazdasági társaságokról szóló törvény szerinti – beolvadásával 2014. január 1-jéig valósuljon meg és arról, hogy a Budapesti  Központi Szennyvíztisztító Telep üzemeltetését 2013. június 1-jétől kizárólagos jogosultsággal a Fővárosi Vízművek Zrt. lássa el. 
Valamint 141/2013. (02.22.) számú határozatában felkérte  a  Főpolgármestert,  hogy –  a  BVK  Holding Zrt., a Fővárosi Vízművek Zrt. és a BKSZT Kft. menedzsmentjén keresztül, illetve annak bevonásával – tegye meg azokat az intézkedéseket, melyek ahhoz szükségesek, hogy 2013. június 1-jétől a Budapesti Központi Szennyvíztisztító Telepet a Fővárosi Vízművek Zrt. víziközmű-szolgáltatóként üzemeltethesse, ideértve szennyvíztisztítási szolgáltatási szerződés, valamint víziközmű-üzemeltetési szerződés (pl. bérleti-üzemeltetési szerződés) Fővárosi Vízművek Zrt.-vel történő megkötésére, valamint az ezekkel ellentétes tartalmú, jelenleg hatályos szerződéseknek a módosítására, megszüntetésére vonatkozó javaslatoknak a Fővárosi Közgyűlés elé terjesztését is.
2013. április 24-ei ülésén a Fővárosi Közgyűlés megalkotta a BKSZTT üzemeltetésének átvételéhez szükséges 22/2012 (III.14.) Fővárosi Közgyűlési rendelet (vagyonrendelet) módosítását, valamint jóváhagyta a Bérleti és Üzemeltetési Szerződés és a Szennyvíztisztítási Szolgáltatási Szerződés a Fővárosi Vízművek Zrt-vel történő megkötését 2013. június 1-jei hatállyal. A szerződések aláírása megtörtént.
Jóváhagyólag döntött továbbá a BVK Holding Zrt. – BKSZT Kft-ben meglévő 49,8%-os  - üzletrészének a Fővárosi Vízművek Zrt. részére történő eladásáról, valamint felkérte a főpolgármestert, hogy a Fővárosi Közgyűlés elé terjessze be a Fővárosi Önkormányzat tulajdonában lévő, BKSZT Kft. 50,2%-os mértékű üzletrészének értékesítéséhez szükséges dokumentumokat, lehetővé téve, hogy a Fővárosi Vízművek Zrt. a BKSZT Kft. egyedüli tulajdonosává váljon.
Tekintettel arra, hogy a Vagyonrendelet 12. § (1) bekezdése d) pontja alapján a Fővárosi Közgyűlés tulajdonosi joggyakorlásra irányuló döntését megelőzően az adott vagyonelem értékét nettó értéken, társasági részesedés esetén 12 hónapnál nem régebbi üzleti értékelés alapján kell meghatározni, a Fővárosi Vízművek Zrt. elkészíttette a BKSZT-Kft-ben meglévő 50,2%-os üzletrész értékelését (1. sz. melléklet), valamint kidolgozta Budapest Főváros Önkormányzata – a BKSZT Kft-ben meglévő 50,2%-os – üzletrésze adásvételére vonatkozó szerződést, melyről a BVK Holding Zrt. Igazgatósága – még mint tulajdonos, minthogy a 49,8%-os üzletrész adásvételére vonatkozó szerződés még nem lépett hatályba - és a Fővárosi Vízművek Zrt. Igazgatósága 2013. júniusában faxos szavazás útján hoz döntést.

1.2 Budapest Főváros Önkormányzata üzletrészének adásvétele

A BKSZT Kft. tevékenységének átvételéhez szükséges lépésként a Fővárosi Közgyűlés 2013. február 22-ei ülésén döntött a BKSZT Kft. és a Fővárosi Vízművek Zrt. akként történő fúziójáról, mely szerint első lépésként a Fővárosi Vízművek Zrt. átveszi a BKSZT Kft. tevékenységét, majd a BKSZT Kft. beolvad a Fővárosi Vízművek Zrt-be.
A BKSZT Kft. tevékenységének átvételével a Társaság jövedelemforrása megszűnik, így csakúgy mint a BVK Holding Zrt. üzletrészének, javasolt Budapest Főváros Önkormányzata üzletrészének, mint egy kárenyhítésként történő megvétele a Fővárosi Vízművek Zrt. által.
Az ehhez, a Vagyonrendelet 12. § (1) bekezdés d.) pontja alapján szükséges, Budapest Főváros Önkormányzata 50,2%-os üzletrészére vonatkozó üzletrész értékelés elkészült, mely az előterjesztés mellékleteként csatolásra került. 
Valamint tekintettel arra, hogy Budapest Főváros Önkormányzata és a Fővárosi Vízművek Zrt. az adásvételt részvény-üzletrész csere formájában folytatja le, – melyet a 2. sz mellékletben csatolt adásvételi szerződés részletez – a Fővárosi Vízművek Zrt. részvényeinek értéke a Fővárosi Vízművek Zrt. és a korábbi tulajdonosok (Befektetők) között lezajlott 2012. június 29-ei részvényadásvétel során kalkulált érték alapján került megállapításra.
Az Üzletrész és Részvény Adásvételi Szerződést (2. sz. melléklet) a Társaság Közgyűlése hagyja jóvá a Társaság Alapszabályának 9.3. p.) és q.) pontjainak rendelkezése alapján.
Tekintettel arra, hogy a BVK Holding Zrt. BKSZT Kft-ben meglévő 49,8%-os üzletrészének adásvételére vonatkozó szerződés még nem lépett hatályba, így a BVK Holding Zrt., még mint tulajdonos szükséges, hogy hozzájáruljon az üzletrész Fővárosi Vízművek Zrt. számára történő eladásához az adásvételi szerződésben rögzített feltételekkel. Valamint mivel a gazdasági társaságokról szóló 2006. évi IV. tv. (Gt.) 123. § (2) bekezdése alapján elővásárlási joga áll fenn – többek között – a BVK Holding Zrt-nek, így a szerződés hatályba lépésének egyik feltétele a BVK Holding Zrt-nek elővásárlási jogról lemondó nyilatkozata. 
A BVK Holding Zrt. Igazgatósága 2013. júniusi faxos szavazásán, valamint 2013. júniusi rendkívüli Felügyelő Bizottsági ülésén hoz döntést a 2. számú mellékletben csatolt adásvételi szerződésről. A BVK Holding Zrt. által tett nyilatkozat az előterjesztés 4. sz. mellékletét képezi.
A BVK Holding Zrt. testületi döntésein kívül, szükséges a Fővárosi Vízművek Zrt. Igazgatóságának és Felügyelő Bizottságának, valamint a Fővárosi Közgyűlésnek támogató döntése.
Az üzletrész adásvételi szerződés jóváhagyásához az alábbi testületi döntések szükségesek:
A Fővárosi Vízművek Zrt. Igazgatósága 2013. júniusában faxos szavazás útján meghozandó határozata (5. sz. melléklet) 
A Fővárosi Vízművek Felügyelő Bizottsága 2013. júniusi rendkívüli ülésén meghozandó határozata (6. sz. melléklet)
A BVK Holding Zrt. Igazgatósága 2013. júniusi faxos szavazás útján meghozandó határozata 
(7. sz. melléklet) 
A BVK Holding Zrt. Felügyelő Bizottsága 2013. júniusi rendkívüli ülésén meghozandó határozata (8. sz. melléklet) 
A BKSZT Kft. Felügyelő Bizottsága 2013. júniusi rendkívüli ülésén meghozandó határozata 
(9. sz. melléklet)

1.3 Fővárosi Vízművek Zrt. Alapszabályának módosítása 
A Fővárosi Önkormányzatnak történő részvényátadás következtében szükséges a Fővárosi Vízművek Zrt. Alapszabályának az 3. sz. melléklet szerinti módosítása.
A Fővárosi Vízművek Zrt. Alapszabályának módosítása Közgyűlési hatáskör, így szükséges, hogy a Fővárosi Vízművek Zrt. Igazgatósága, Felügyelő Bizottsága, valamint a Fővárosi Közgyűlés is jóváhagyja.
A Fővárosi Vízművek Zrt. Igazgatósága 2013. júniusában faxos szavazás útján dönt (5. sz. melléklet) az Alapszabály módosításáról. 
A Fővárosi Vízművek Zrt. Felügyelő Bizottsága 2013. júniusi rendkívüli ülésén dönt (6. sz. melléklet) az Alapszabály módosításának támogatásáról. 
A BKSZT Kft. fővárosi tulajdonú többségi üzletrészének megszerzésével a FVM Zrt. – a BVK Holding Zrt-vel megkötött, a BKSZT Kft. kisebbségi üzletrészének adásvételére vonatkozó szerződés, illetve a jelen előterjesztés mellékletét képező szerződés hatályba lépését követően – a BKSZT Kft. kizárólagos tulajdonosává válik, s így egyszemélyes tulajdonosként lesz jogosult a BKSZT Kft. új alapító okiratának elfogadására. Ennek alapján a BKSZT Kft. társasági szerződésének módosítása, illetve új alapító okiratának elfogadása jelen előterjesztésnek nem képezi mellékletét.

Tájékozatom a T. Közgyűlést, hogy az előterjesztés 4. sz. melléklete, valamint az 5-9. sz. mellékletként jelzett testületi döntések az előterjesztés előkészítésének időpontjában nem állnak rendelkezésre, azok előterjesztői kiegészítés keretében a Fővárosi Közgyűlés ülésén kerülnek kiosztásra.

 

A fentiek alapján az alábbi döntési javaslatokat terjesztem a T. Közgyűlés elé: 


Döntési javaslat
A Fővárosi Közgyűlés úgy dönt, hogy:

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 23. § (1) bekezdés a.) pontjában szabályozott hatáskörében eljárva jóváhagyja és megköti a Budapest Főváros Önkormányzata BKSZT Kft.-ben meglévő 50,2%-os üzletrészének Fővárosi Vízművek Zrt. részére történő értékesítésére irányuló, jelen előterjesztés 2. sz. mellékletét képező Üzletrész és Részvény Adásvételi Szerződést. Felhatalmazza a Főpolgármestert a szerződés aláírására.
határidő:	30 nap
felelős: 	Tarlós István főpolgármester

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglalt hatáskörében eljárva, mint a Fővárosi Vízművek Zrt. részvényese kijelöli és meghatalmazza a Fővárosi Önkormányzatot, mint részvényest képviselő dr. Kókány Csabát, hogy a Fővárosi Vízművek Zrt. soron következő rendkívüli közgyűlésén kötött mandátummal eljárva "igen" szavazatával biztosítsa a Fővárosi Vízművek Zrt. Alapszabálya jelen előterjesztés 3. sz. melléklete szerinti tartalommal történő módosításának jóváhagyását a Budapest Főváros Önkormányzata és a Fővárosi Vízművek Zrt. között kötött Üzletrész és Részvény Adásvételi Szerződés hatálybalépésének feltételével.
Felkéri a Főpolgármestert a részvényesi képviselő meghatalmazásának aláírására és kiadására.
határidő:	A Fővárosi Vízművek Zrt. soron következő rendkívüli közgyűlése
felelős: 	Tarlós István főpolgármester

Tudomásul veszi, hogy Budapest Főváros Önkormányzatának részvényesi képviselője a Fővárosi Vízművek Zrt. soron következő rendkívüli közgyűlésén Budapest Főváros Önkormányzata részvényszerzését eredményező Üzletrész és Részvény Adásvételi Szerződés tekintetében a gazdasági társaságokról szóló 2006. évi IV. törvény (Gt.) 20. § (5) bekezdése alapján nem szavazhat.

Felkéri a Főpolgármestert az Üzletrész és Részvény Adásvételi Szerződés alapján Budapest Főváros Önkormányzata által megszerzett részvények átvételére és a részvényszerzés részvénykönyvben való átvezetése iránti bejelentésre - a Társaság vezető tisztségviselői közreműködésével - valamint a cégadatokban bekövetkező változások átvezettetésére a Társaság jogi képviselője útján.
határidő:	30 nap
felelős: 	Tarlós István Főpolgármester

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében foglalt hatáskörében eljárva, mint a BKSZT Kft. tagja kijelöli és meghatalmazza a Fővárosi Önkormányzatot, mint tagot képviselő dr. Kókány Csabát, hogy a BKSZT Kft. soron következő rendkívüli taggyűlésén kötött mandátummal eljárva "igen" szavazatával biztosítsa, hogy
- a Társaságot megillető elővásárlási joggal a BKSZT Kft. nem kíván élni, és elővásárlási jog gyakorlására a Társaság harmadik személyt nem kíván kijelölni különös tekintettel arra is, hogy az üzletrész átruházására a Fővárosi Vízművek Zrt. szerződésben meghatározott részvényei átruházása ellenében kerül sor.

-  Budapest Főváros Önkormányzata BKSZT Kft-ben meglévő üzletrésze Fővárosi Vízművek Zrt. részére történő eladása során a BKSZT Kft. taggyűlése hozzájárul az üzletrész adás-vételhez;
Felkéri a Főpolgármestert a tagi képviselő meghatalmazásának aláírására és kiadására.

határidő:	A BKSZT Kft. soron következő rendkívüli taggyűlése
felelős: 	Tarlós István Főpolgármester

Budapest Főváros Önkormányzata vagyonáról, a vagyonelemek feletti tulajdonosi jogok gyakorlásáról szóló 22/2012. (III. 14.) Főv. Kgy. rendelet 56. § (1) bekezdésében és a nemzeti vagyonról szóló 2011. évi CXCVI. törvény 8. § (14) bekezdésében foglalt hatáskörében eljárva a BVK Holding Zrt. legfőbb szerveként  - arra az esetre, ha a Fővárosi Vízművek Zrt. és a BVK Holding Zrt. között a BKSZT Kft-ben meglévő 49,8%-os üzletrész megvásárlására kötött adásvételi szerződés időközben még nem lép hatályba – 
- elhatározza, hogy a BVK Holding Zrt. Budapest Főváros Önkormányzata és a Fővárosi Vízművek Zrt. között kötendő, a BKSZT Kft 50,2 %-os üzletrészének Fővárosi Vízművek Zrt. általi, Üzletrész és Részvény Adásvételi Szerződéssel történő megvásárlása tekintetében nem él elővásárlási jogával, különös tekintettel arra is, hogy az üzletrész átruházására a Fővárosi Vízművek Zrt. szerződésben meghatározott részvényei átruházása ellenében kerül sor.
Felkéri a BVK Holding Zrt. vezérigazgatóját az elővásárlási jog gyakorlásával összefüggő ezen nyilatkozat aláírására.

- kijelöli és meghatalmazza a BVK Holding Zrt.-t mint tagot képviselő személyt, hogy a BKSZT Kft. soron következő rendkívüli taggyűlésén kötött mandátummal eljárva  „igen”  szavazatával biztosítsa, hogy a
· taggyűlés jóváhagyja Budapest Főváros Önkormányzata és a Fővárosi Vízművek Zrt. között kötendő, a BKSZT Kft 50,2 %-os üzletrészének Fővárosi Vízművek Zrt. általi, Üzletrész és Részvény Adásvételi Szerződéssel történő megvásárlását
· a BKSZT Kft.  az üzletrész tekintetében elővásárlási jogával nem él, továbbá az elővásárlási jog gyakorlására harmadik személyt nem jelöl ki, különös tekintettel arra is, hogy az üzletrész átruházására a Fővárosi Vízművek Zrt. szerződésben meghatározott részvényei átruházása ellenében kerül sor.

Felkéri a Főpolgármestert, hogy a fenti döntésről a  Gt. 284. § (2) bekezdése értelmében a BVK Holding Zrt. vezető tisztségviselőit értesítse.

határidő:	30 nap
felelős: 	Tarlós István Főpolgármester

Döntéshozatal módja: valamennyi döntési javaslat tekintetében egyszerű szavazattöbbség   szükséges

Budapest, 2013. június „   ”
	

	Dr. György István
főpolgármester-helyettes

	Láttam:

	Sárádi Kálmánné dr.
főjegyző

